ddrg/super_eurlex huggingface dataset:
Oficiālais Vēstnesis L 236 , 23/09/2003 Lpp. 0869 - 0869



B. ATKRITUMU APSAIMNIEKOŠANA 1. 31993 R 0259: Padomes Regula (EEK) Nr. 259/93 ( 1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās (OV L 30, 6.2.1993., 1. lpp.), kurā jaunākos grozījumus izdara: - 32001 R 2557: Komisijas 28.12.2001. Regula (EK) Nr. 2557/2001 (OV L 349, 31.12.2001., 1. lpp.). a) Līdz 2005. gada 31. decembrim par visiem tādu pārstrādei paredzētu atkritumu sūtījumiem, kas uzskaitīti Regulas (EEK) Nr. 259/93 II, III un IV pielikumā, kā arī par visiem minētajos pielikumos neuzskaitītu pārstrādei paredzētu atkritumu sūtījumiem uz Maltu paziņo kompetentajām iestādēm, un uz šiem sūtījumiem attiecas regulas 6., 7. un 8. pants. b) Atkāpjoties no Regulas (EEK) Nr. 259/93 7. panta 4. punkta, kompetentās iestādes neatļauj regulas II, III un IV pielikumā uzskaitīto pārstrādei paredzēto atkritumu sūtījumus, kā arī minētajos pielikumos neuzskaitītu pārstrādei paredzētu atkritumu sūtījumus, kas paredzēti saņēmējuzņēmumiem, uz kuriem attiecas pagaidu atkāpe no dažiem noteikumiem Eiropas Parlamenta un Padomes Direktīvā 2001/80/EK par ierobežojumiem attiecībā uz dažu piesārņojošo vielu emisiju gaisā no lielām sadedzināšanas iekārtām [5], un tikmēr, kamēr uz saņēmējuzņēmumu attiecas pagaidu atkāpe. 2. 31994 L 0062: Eiropas Parlamenta un Padomes Direktīva 94/62/EK ( 1994. gada 20. decembris) par iepakojumu un izlietoto iepakojumu (OV L 365, 31.12.1994., 10. lpp.). a) Atkāpjoties no Direktīvas 94/62/EK 6. panta 1. punkta a) apakšpunkta, Malta nodrošinās to, ka līdz 2009. gada 31. decembrim tiek sasniegti attiecībā uz turpmāk norādītajiem iepakojuma materiāliem paredzētie mērķi kopējam reģenerācijas apjomam, ievērojot turpmāk paredzētos starpposma mērķus: - plastmasas pārstrāde: līdz pievienošanās dienai — 5 % no svara, 2004. gadā — 5 %, 2005. gadā — 5 %, 2006. gadā — 7 %, 2007. gadā — 10 % un 2008. gadā — 13 % no svara; - kopējais pārstrādes apjoms: līdz pievienošanās dienai — 18 %, 2004. gadā — 21 % un 2005. gadā — 25 % no svara; - kopējais reģenerācijas apjoms: līdz pievienošanās dienai — 20 % no svara, 2004. gadā — 27 %, 2005. gadā — 28 %, 2006. gadā — 34 %, 2007. gadā — 41 % un 2008. gadā — 47 % no svara. b) Atkāpjoties no Direktīvas 94/62/EK 18. panta, prasību nekavēt tāda iepakojuma laišanu tirgū Maltas teritorijā, kurš atbilst direktīvas noteikumiem, Maltā līdz 2007. gada 31. decembrim nepiemēro attiecībā uz Maltas tiesību aktos paredzētajām prasībām, ka gāzētie dzērieni, kuru spirta saturs ir mazāks par 2 %, ir jātirgo atkārtoti pildāmās stikla pudelēs vai arī jāpilda no metāla mucām. [5] OV L 309, 27.11.2001., 1. lpp. --------------------------------------------------
Oficiālais Vēstnesis L 236 , 23/09/2003 Lpp. 0912 - 0912



C. ŪPNIECISKĀ PIESĀRŅOJUMA KONTROLE UN RISKA PĀRVALDĪBA 31996 L 0061: Padomes Direktīva 96/61/EK ( 1996. gada 24. septembris) par piesārņojuma integrētu novēršanu un kontroli (OV L 257, 10.10.1996., 26. lpp.). Atkāpjoties no Direktīvas 96/61/EK 5. panta 1. punkta un tiktāl, ciktāl tas saistīts ar pienākumu ekspluatēt iekārtas atbilstīgi emisiju robežvērtībām, līdzvērtīgiem parametriem vai tehniskajiem rādītājiem, ko nodrošina labākie pieejamie tehniskie paņēmieni, kā paredzēts minētās direktīvas 9. panta 3. un 4. punktā, prasības, kas noteiktas atļauju piešķiršanai esošajām iekārtām, Slovēnijā līdz atbilstīgo termiņu beigām nepiemēro: - attiecībā uz SŽ Acroni, Jesenice — līdz 2010. gada 30. oktobrim; - attiecībā uz SŽ Metal Ravne, Koroškem — līdz 2011. gada 30. oktobrim; - attiecībā uz IMP Livar, Ivančna Gorica — līdz 2008. gada 30. oktobrim; - attiecībā uz Mariborska livarna, Maribor — līdz 2011. gada 30. oktobrim; - attiecībā uz IGM Zagorje, Zagorje — līdz 2011. gada 30. oktobrim; - attiecībā uz Steklarna Rogaška, Rogaška — līdz 2010. gada 30. oktobrim; - attiecībā uz Komunala Nova Gorica, Nova Gorica — līdz 2008. gada 30. oktobrim; - attiecībā uz Komunala Trbovlje, Trbovlje — līdz 2008. gada 30. oktobrim; - attiecībā uz Radeče papir, Radeče — līdz 2010. gada 30. oktobrim; - attiecībā uz Industrija usnja Vrhnika, Vrhnika — līdz 2010. gada 30. oktobrim; - attiecībā uz Ljubljanske mlekarne, Ljubljana — līdz 2011. gada 30. oktobrim; - attiecībā uz Kmetijski kombinat Ptuj, Ptuj — līdz 2010. gada 30. oktobrim; - attiecībā uz Farma Ihan, Domžale — līdz 2010. gada 30. oktobrim; - attiecībā uz Farma Stična, Stična — līdz 2010. gada 30. oktobrim; - attiecībā uz Ljutomerčan Cven, Cven — līdz 2010. gada 30. oktobrim. Pilnībā saskaņotas atļaujas minētajām iekārtām izsniedz līdz 2007. gada 30. oktobrim, norādot individuāli saistošus grafikus pilnīgas atbilstības nodrošināšanai. Šīs atļaujas nodrošina to, ka līdz 2007. gada 30. oktobrim tiek panākta atbilstība vispārējiem principiem, kas attiecas uz iekārtu ekspluatētāju pamatpienākumiem, kā noteikts direktīvas 3. pantā. --------------------------------------------------
Oficiālais Vēstnesis L 236 , 23/09/2003 Lpp. 0034 - 0034



5. pants 1. Ar šo Aktu jaunās dalībvalstis pievienojas lēmumiem un nolīgumiem, ko pieņēmuši dalībvalstu valdību pārstāvji, tiekoties Padomē. Tās apņemas no pievienošanās dienas pievienoties arī visiem pārējiem nolīgumiem, ko pašreizējās dalībvalstis noslēgušas attiecībā uz Savienības darbību vai saistībā ar to. 2. Jaunās dalībvalstis apņemas pievienoties EK līguma 293. pantā paredzētajām konvencijām un konvencijām, kas nav nošķiramas no EK līguma mērķu sasniegšanas, kā arī protokoliem par Tiesas interpretāciju attiecībā uz šīm konvencijām, kurus parakstījušas pašreizējās dalībvalstis, un šajā sakarā jaunās dalībvalstis apņemas sākt sarunas ar pašreizējām dalībvalstīm, lai veiktu vajadzīgos pielāgojumus. 3. Attiecībā uz Eiropadomes vai Padomes deklarācijām un rezolūcijām vai citām nostājām, ko tās atbalstījušas, kā arī attiecībā uz deklarācijām, rezolūcijām vai citām nostājām, kas attiecas uz Kopienu vai Savienību un kas pieņemtas, dalībvalstīm kopīgi vienojoties, jauno dalībvalstu statuss ir tāds pats kā pašreizējām dalībvalstīm; tās atbilstīgi ievēros principus un pamatnostādnes, kas izriet no šīm deklarācijām, rezolūcijām vai citām nostājām, un veiks pasākumus, kas var būt vajadzīgi, lai nodrošinātu to īstenošanu. --------------------------------------------------
Oficiālais Vēstnesis L 236 , 23/09/2003 Lpp. 0831 - 0831



8. SOCIĀLĀ POLITIKA UN NODARBINĀTĪBA VESELĪBA UN DROŠĪBA 1. 31989 L 0654: Padomes Direktīva 89/654/EEK ( 1989. gada 30. novembris) par minimālajām prasībām attiecībā uz drošību un veselības aizsardzību darba vietā (pirmā atsevišķā direktīva saskaņā ar Direktīvas 89/391/EEK 16. panta 1. punktu) (OV L 393, 13.12.1993., 1. lpp.). Līdz 2004. gada 31. decembrim Direktīva 89/654/EEK Latvijā netiek attiecināta uz iekārtām, ko jau lieto 2002. gada 27. martā. No pievienošanās dienas līdz iepriekšminētā termiņa beigām Latvija turpinās sniegt Komisijai regulāri atjauninātu informāciju par grafiku un pasākumiem, kas tiek īstenoti, lai nodrošinātu atbilstību minētajai direktīvai. 2. 31989 L 0655: Padomes Direktīva 89/655/EEK ( 1989. gada 30. novembris) par drošības un veselības aizsardzības minimālajām prasībām, darbiniekiem lietojot darba aprīkojumu darba vietās (otrā atsevišķā direktīva Direktīvas 89/391/EEK 16. panta 1. punkta nozīmē) (OV L 393, 30.12.1989., 13. lpp.), kurā jaunākos grozījumus izdara: - 32001 L 0045: Eiropas Parlamenta un Padomes 27.6.2001. Direktīva 2001/45/EK (OV L 195, 19.7.2001., 46. lpp.). Līdz 2004. gada 1. jūlijam Direktīvu 89/655/EEK Latvijā nepiemēro attiecībā uz iekārtām, kuru izmantošana sākta līdz 2002. gada 13. decembrim. No pievienošanās dienas līdz iepriekšminētā termiņa beigām Latvija turpinās sniegt Komisijai regulāri atjauninātu informāciju par grafiku un pasākumiem, kas tiek īstenoti, lai nodrošinātu atbilstību minētajai direktīvai. 3. 31990 L 0270: Padomes Direktīva 90/270/EEK ( 1990. gada 29. maijs) par obligātajām prasībām attiecībā uz drošību un veselības aizsardzību darbā ar displeju ierīcēm (piektā atsevišķā direktīva saskaņā ar Direktīvas 89/391/EEK 16. panta 1. punktu) (OV L 156, 13.12.1993., 1. lpp.). Līdz 2004. gada 31. decembrim Direktīva 90/270/EEK Latvijā netiek attiecināta uz iekārtām, ko jau lieto 2001. gada 1. jūnijā. No pievienošanās dienas līdz iepriekšminētā termiņa beigām Latvija turpinās sniegt Komisijai regulāri atjauninātu informāciju par grafiku un pasākumiem, kas tiek īstenoti, lai nodrošinātu atbilstību minētajai direktīvai. --------------------------------------------------
Oficiālais Vēstnesis L 236 , 23/09/2003 Lpp. 0859 - 0859



2. PERSONU PĀRVIETOŠANĀS BRĪVĪBA Eiropas Kopienas dibināšanas līgums; 31968 L 0360: Padomes Direktīva 68/360/EEK ( 1968. gada 15. oktobris) par ierobežojumu atcelšanu attiecībā uz dalībvalstu darba ņēmēju un viņu ģimeņu pārvietošanos un uzturēšanos Kopienā (OV L 257, 19.10.1968., 13. lpp.), kurā jaunākos grozījumus izdara: - 11994 N: Akts par pievienošanās nosacījumiem un Līgumu pielāgojumiem - Austrijas Republikas, Somijas Republikas un Zviedrijas Karalistes pievienošanās (OV C 241, 29.8.1994., 21. lpp.); 31968 R 1612: Padomes Regula (EEK) Nr. 1612/68 ( 1968. gada 15. oktobris) par darba ņēmēju brīvu pārvietošanos Kopienā (OV L 257, 19.10.1968., 2. lpp.), kurā jaunākos grozījumus izdara: - 31992 R 2434: Padomes 27.7.1992. Regula (EEK) Nr. 2434/92 (OV L 245, 26.8.1992., 1. lpp.). 1. Attiecībā uz darba ņēmēju pārvietošanās brīvību EK līguma 39. pantu Maltā pilnībā piemēro, ievērojot 2. līdz 4. punktā paredzētos pārejas noteikumus. 2. Septiņu gadu laikposmā pēc pievienošanās dienas Malta var izmantot šā punkta turpmākajās daļās izklāstītās procedūras. Ja Maltā ir vai ir paredzami darba tirgus traucējumi, kas varētu nopietni apdraudēt dzīves vai nodarbinātības līmeni konkrētajā reģionā vai profesijā, tad Malta par to informē Komisiju un pārējās dalībvalstis, sniedzot visu attiecīgo informāciju. Pamatojoties uz šo informāciju, Malta var lūgt, lai Komisija nosaka, ka Regulas (EEK) Nr. 1612/68 1. līdz 6. panta piemērošana pilnīgi vai daļēji jāaptur, lai attiecīgajā reģionā vai profesijā atjaunotu normālo situāciju. Par piemērošanas apturēšanu un tās piemērojumu Komisija lemj vēlākais divas nedēļas pēc attiecīga lūguma saņemšanas un savu lēmumu dara zināmu Padomei. Ikviena dalībvalsts var divās nedēļās pēc dienas, ar ko datēts Komisijas lēmums, lūgt Padomi atcelt vai grozīt attiecīgo lēmumu. Par šādiem lūgumiem Padome divās nedēļās pieņem lēmumu ar kvalificētu balsu vairākumu. Steidzamos un izņēmuma gadījumos Malta var apturēt Regulas (EEK) Nr. 1612/68 1. līdz 6. panta piemērošanu, tūlīt pēc tam iesniedzot Komisijai pamatotu paziņojumu. 3. Lai septiņu gadu laikposmā pēc pievienošanās dienas gūtu savlaicīgu priekšstatu par jebkādu stāvokli, kura sakarā varētu būt vajadzīga rīcība saskaņā ar 2. punktu, Malta var saglabāt savu darba atļauju sistēmu attiecībā uz citu dalībvalstu pilsoņiem, uz kuriem attiecas Regulas (EEK) Nr. 1612/68 1. līdz 6. pants; šādas darba atļaujas tomēr izsniedz automātiski. 4. Ja atsevišķus Direktīvas 68/360/EEK noteikumus nav iespējams nošķirt no Regulas (EEK) Nr. 1612/68 noteikumiem, kuru piemērošana var būt apturēta atbilstīgi 2. punktam, tad Malta drīkst atkāpties no minētajiem noteikumiem, ciktāl tas vajadzīgs, lai piemērotu 2. punktu. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - IV NODAĻA. BRĪVĪBAS, DROŠĪBAS UN TIESISKUMA TELPA - 2. iedaļa. Robežkontroles, patvēruma un imigrācijas politika - III-266. pants



Oficiālais Vēstnesis 310 , 16/12/2004 Lpp. 0115 - 0116



III-266. pants 1. Savienība īsteno kopēju patvēruma, papildu aizsardzības un pagaidu aizsardzības politiku, lai varētu nodrošināt attiecīgu statusu jebkuram trešās valsts pilsonim, kurš pieprasa starptautisku aizsardzību, un nodrošināt atbilstību neizraidīšanas principam. Šai politikai jābūt saskaņā ar 1951. gada 28. jūlija Ženēvas konvenciju par bēgļu statusu un 1967. gada 31. janvāra Protokolu par bēgļu statusu, kā arī ar citiem ar to saistītiem līgumiem. 2. Piemērojot 1. punktu, ar eirolikumu vai eiroietvarlikumu nosaka pasākumus kopējai Eiropas patvēruma sistēmai, kuru veido: a) vienots patvēruma statuss trešo valstu pilsoņiem, kas ir derīgs visā Savienībā; b) vienots papildu aizsardzības statuss trešo valstu pilsoņiem, kuriem, neiegūstot Eiropas patvērumu, ir nepieciešama starptautiska aizsardzība; c) kopēja pagaidu aizsardzības sistēma pārvietotām personām to liela pieplūduma gadījumā; d) kopīgas procedūras vienota patvēruma vai papildu aizsardzības statusa piešķiršanai un atņemšanai; e) kritēriji un mehānismi, lai noteiktu, kura dalībvalsts ir atbildīga par patvēruma vai papildu aizsardzības pieteikuma izskatīšanu; f) standarti attiecībā uz patvēruma vai papildu aizsardzības pieprasītāju uzņemšanas nosacījumiem; g) partnerattiecības un sadarbība ar trešām valstīm nolūkā regulēt to cilvēku pieplūdumu, kuri pieprasa patvērumu vai papildu aizsardzību, vai pagaidu aizsardzību. 3. Ja viena vai vairākas dalībvalstis saskaras ar ārkārtas situāciju, ko raksturo pēkšņs trešo valstu pilsoņu pieplūdums, Padome pēc Komisijas priekšlikuma var pieņemt eiroregulas vai eirolēmumus, nosakot pagaidu pasākumus attiecīgās dalībvalsts vai dalībvalstu labā. Tā pieņem lēmumu pēc apspriešanās ar Eiropas Parlamentu. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - VI SADAĻA. SAVIENĪBAS DARBĪBA - I NODAĻA. NOTEIKUMI PAR IESTĀDĒM - 2. iedaļa. Savienības padomdevējas struktūras - 2. apakšiedaļa. Ekonomikas un sociālo lietu komiteja - III-392. pants



Oficiālais Vēstnesis 310 , 16/12/2004 Lpp. 0169 - 0169



III-392. pants Eiropas Parlamentam, Padomei un Komisijai jāapspriežas ar Ekonomikas un sociālo lietu komiteju gadījumos, kad to paredz Konstitūcija. Šīs iestādes var ar to apspriesties gadījumos, kad tās to uzskata par lietderīgu. Tā var sniegt atzinumu arī pēc pašas iniciatīvas. Eiropas Parlaments, Padome vai Komisija vajadzības gadījumā Komitejas atzinuma iesniegšanai nosaka laiku, kas nedrīkst būt mazāks par vienu mēnesi kopš dienas, kad priekšsēdētājs saņēmis par to paziņojumu. Ja līdz termiņa beigām atzinums nav iesniegts, tas neliedz veikt turpmāku rīcību. Komitejas atzinumu kopā ar tās sēdes protokolu nodod Eiropas Parlamentam, Padomei un Komisijai. --------------------------------------------------
Līgums par Konstitūciju Eiropai - Protokoli un Pielikumi - 11.Protokols par konverģences kritērijiem



Oficiālais Vēstnesis 310 , 16/12/2004 Lpp. 0339 - 0340



11. PROTOKOLS PAR KONVERĢENCES KRITĒRIJIEM AUGSTĀS LĪGUMSLĒDZĒJAS PUSES, NOLŪKĀ precizēt Konstitūcijas III-198. pantā minētos konverģences kritērijus, kas Savienībai jāievēro, pieņemot lēmumus par izņēmuma statusa atcelšanu dalībvalstīm, kurām ir izņēmuma statuss, IR VIENOJUŠĀS par šādiem noteikumiem, ko pievieno Līgumam par Konstitūciju Eiropai. 1. pants Konstitūcijas III-198. panta 1. punkta a) apakšpunktā minētais cenu stabilitātes kritērijs ir tas, ka attiecīgajā dalībvalstī ir stabilas cenas un vienā gadā pirms novērtējuma vidējais inflācijas līmenis nepārsniedz 1,5 %, to samērojot ar, augstākais, tādu triju dalībvalstu datiem, kur cenu stabilitāte ir vislielākā. Inflāciju aprēķina, salīdzinot patēriņa cenu indeksus un ņemot vērā to, ka dažādās valstīs to nosaka dažādi. 2. pants Konstitūcijas III- 198. panta 1. punkta b) apakšpunktā minētais valsts budžeta stabilitātes kritērijs ir tas, ka novērtējuma brīdī uz attiecīgo dalībvalsti neattiecas atbilstīgi Konstitūcijas III- 184. panta 6. punktam pieņemts Padomes eirolēmums par pārmērīga budžeta deficīta esamību. 3. pants Konstitūcijas III- 198. panta 1. punkta c) apakšpunktā minētai kritērijs dalībai Eiropas monetārās sistēmas valūtas maiņas mehānismā ir tas, ka attiecīgā dalībvalsts vismaz divus gadus pirms novērtējuma bez lielām grūtībām ir ievērojusi normālās valūtas kursa svārstību robežas, kas paredzētas Eiropas monetārās sistēmas valūtas maiņas mehānismā. Proti, dalībvalsts šajā laikposmā pēc savas iniciatīvas nav devalvējusi savas valūtas oficiālo maiņas kursu attiecībā pret euro valūtu. 4. pants Konstitūcijas III-198. panta 1. punkta d) apakšpunktā minētais procentu likmju konverģences kritērijs ir tas, ka viena gada laikposmā pirms novērtējuma attiecīgās dalībvalsts vidējā nominālā ilgtermiņa aizdevumu procentu likme par ne vairāk kā 2 % pārsniedz likmes, augstākais, trijās tādās dalībvalstīs, kur cenu stabilitāte ir vislielākā. Procentu likmes aprēķina, par pamatu ņemot valsts ilgtermiņa obligācijas vai līdzīgus vērtspapīrus, un ņemot vērā to, ka dažādās valstīs tās nosaka dažādi. 5. pants Komisija nodrošina šā protokola piemērošanai vajadzīgos statistikas datus. 6. pants Padome pēc Komisijas priekšlikuma un apspriedusies ar Eiropas Parlamentu, Eiropas Centrālo Banku, un ar Konstitūcijas III-192. pantā minēto Ekonomikas un finanšu komiteju, ar vienprātīgu lēmumu pieņem attiecīgus noteikumus, lai precizētu Konstitūcijas III-198. pantā minētos konverģences kritērijus, un minētie noteikumi pēc tam aizstāj šo protokolu. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - I NODAĻA. IEKŠĒJAIS TIRGUS - 3. iedaļa. Brīva preču aprite - 3. apakšiedaļa. Kvantitatīvo ierobežojumu aizliegums - III-155. pants



Oficiālais Vēstnesis 310 , 16/12/2004 Lpp. 0066 - 0066



III-155. pants 1. Dalībvalstis pielāgo komerciālus valsts monopolus tā, lai attiecībā uz sagādes un tirdzniecības nosacījumiem nepastāvētu nekāda dalībvalstu pilsoņu diskriminācija. Šā panta noteikumi attiecas uz visām struktūrām, ar kuru starpniecību dalībvalsts de iure vai de facto tieši vai netieši kontrolē, vada vai būtiski ietekmē dalībvalstu savstarpējo importu un eksportu. Šo pantu tāpat piemēro tiem monopoliem, ko valsts ir deleģējusi citiem. 2. Dalībvalstis atturas no jebkādiem jauniem pasākumiem, kas nav saskaņā ar 1. punktā minētajiem principiem vai ierobežo to pantu darbību, kuri reglamentē dalībvalstu savstarpējo muitas nodokļu un kvantitatīvo ierobežojumu aizliegumu. 3. Ja kādas valsts komerciāls monopols darbojas saskaņā ar noteikumiem, kas paredz atvieglot lauksaimniecības produktu pārdošanu vai gūt no tiem optimālu peļņu, tad, piemērojot šo pantu, attiecīgi jārīkojas, lai panāktu līdzvērtīgas garantijas attiecīgo ražotāju nodarbinātībai un dzīves līmenim. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - I NODAĻA. IEKŠĒJAIS TIRGUS - 4. iedaļa. Kapitāls un maksājumi - III-157. pants



Oficiālais Vēstnesis 310 , 16/12/2004 Lpp. 0066 - 0067



III-157. pants 1. III-156. pants neliedz piemērot trešām valstīm ierobežojumus, kas 1993. gada 31. decembrī pastāvējuši valstu vai Savienības tiesību aktos attiecībā uz kapitāla apriti uz trešām valstīm vai no tām, ja tā ietver tiešos ieguldījumus, tostarp ieguldījumus nekustamā īpašumā, komercdarbību, finanšu pakalpojumu sniegšanu vai vērtspapīru laišanu kapitāla tirgos. Ņemot vērā ierobežojumus, kas noteikti saskaņā ar Igaunijas un Ungārijas valsts tiesību aktiem, attiecīgais datums ir 1999. gada 31. decembris. 2. Eirolikumi vai eiroietvarlikumi nosaka pasākumus attiecībā uz kapitāla apriti no trešām valstīm vai uz tām, ja tā ietver tiešos ieguldījumus — arī ieguldījumus nekustamā īpašumā — kā arī attiecībā uz uzņēmējdarbības veikšanu, finanšu pakalpojumu sniegšanu vai vērtspapīru laišanu kapitāla tirgos. Eiropas Parlaments un Padome cenšas panākt kapitāla brīvu apriti dalībvalstu un trešo valstu starpā, ciktāl tas ir iespējams, neskarot pārējos Konstitūcijas noteikumus. 3. Neskarot 2. punktu, tikai ar Padomes pieņemtu eirolikumu vai eiroietvarlikumu var ieviest pasākumus, kas Savienības likumos mazina liberalizāciju attiecībā uz kapitāla apriti uz trešām valstīm vai no tām. Padome pēc apspriešanās ar Eiropas Parlamentu pieņem lēmumu vienprātīgi. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - I NODAĻA. IEKŠĒJAIS TIRGUS - 4. iedaļa. Kapitāls un maksājumi - III-158. pants



Oficiālais Vēstnesis 310 , 16/12/2004 Lpp. 0067 - 0067



III-158. pants 1. III-156. pants neskar dalībvalstu tiesības: a) piemērot atšķirīgas nodokļu tiesību normas nodokļu maksātājiem, kuru stāvoklis ir atšķirīgs viņu dzīvesvietas vai kapitāla ieguldījuma vietas dēļ; b) pieņemt visus vajadzīgos pasākumus, lai novērstu valsts normatīvo aktu pārkāpumus, jo īpaši nodokļu un samērīgas finanšu iestāžu uzraudzības jomā, vai izstrādāt procedūras, kā pārvaldes vai statistikas informācijas vajadzībām deklarēt kapitāla apriti, vai arī veikt pasākumus, ko pamato sabiedriskās kārtības vai sabiedriskās drošības intereses. 2. Attiecībā uz tiesībām veikt uzņēmējdarbību šī iedaļa neliedz piemērot ierobežojumus, kas ir saderīgi ar Konstitūciju. 3. Šā panta 1. un 2. punktā minētos pasākumus un procedūras saskaņā ar III-156. pantu nedrīkst izmantot kā līdzekļus, lai patvaļīgi diskriminētu vai slēpti ierobežotu kapitāla brīvu apriti un maksājumus. 4. Ja nav pieņemts III-157. panta 3. punktā paredzētais eirolikums vai eiroietvarlikums, Komisija vai, ja Komisija nav pieņēmusi eirolēmumu trīs mēnešu laikā no attiecīgās dalībvalsts iesnieguma, Padome var pieņemt eirolēmumu, kas nosaka to, ka ierobežojoši nodokļu pasākumi, kurus dalībvalstis noteikušas attiecībā uz vienu vai vairākām trešām valstīm, ir jāuzskata par atbilstīgiem Konstitūcijai tiktāl, ciktāl tos pamato atbilstība kādam no Savienības mērķiem un ciktāl tie saskan ar iekšējā tirgus pienācīgu darbību. Padome pieņem lēmumu vienprātīgi pēc kādas dalībvalsts pieteikuma saņemšanas. --------------------------------------------------
Līgums par Konstitūciju Eiropai - NOBEIGUMA AKTS - A.Deklarācijas par Konstitūcijas pantiem - 6.Deklarācija par I-26. pantu



Oficiālais Vēstnesis 310 , 16/12/2004 Lpp. 0422 - 0423



6. Deklarācija par I-26. pantu Konference uzskata, ka tad, kad Komisijas sastāvā vairs nebūs pilsoņu no visām dalībvalstīm, Komisijai īpaša uzmanība būs jāpievērš vajadzībai nodrošināt pilnīgu caurskatāmību attiecībā uz visām dalībvalstīm. Attiecīgi Komisijai cieši jāsadarbojas ar visām dalībvalstīm neatkarīgi no tā, vai Komisijas sastāvā ir to pilsoņi, un šajā kontekstā jāpievērš īpaša uzmanība vajadzībai dalīties informācijā un konsultēties ar visām dalībvalstīm. Konference arī uzskata, ka Komisijai jāveic visi vajadzīgie pasākumi, lai nodrošinātu, ka tiek ņemts vērā politiskais, sociālais un ekonomiskais stāvoklis visās dalībvalstīs, tostarp tajās, kuru pilsoņi nav Komisijas sastāvā. Šiem pasākumiem būtu jānodrošina arī šo dalībvalstu stāvoklim atbilstošu organizatorisku noteikumu piemērošana. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - I NODAĻA. IEKŠĒJAIS TIRGUS - 5. iedaļa. Konkurences noteikumi - 1. apakšiedaļa. Noteikumi, kas attiecas uz uzņēmumiem - III-163. pants



Oficiālais Vēstnesis 310 , 16/12/2004 Lpp. 0069 - 0070



III-163. pants Padome pēc Komisijas priekšlikuma pieņem eiroregulas, lai piemērotu III-161. un III-162. pantā noteiktos principus. Tā pieņem lēmumu pēc apspriešanās ar Eiropas Parlamentu. Šīs regulas jo īpaši paredzētas, a) lai nodrošinātu III-161. panta 1. punktā un III-162. pantā izklāstīto aizliegumu ievērošanu, paredzot sodanaudas un kavējuma naudas, b) lai sīkāk izstrādātu noteikumus III-161. panta 3. punkta piemērošanai, no vienas puses, ievērojot vajadzību nodrošināt efektīvu pārraudzību, no otras puses — lai cik vien iespējams vienkāršotu pārvaldi, c) lai vajadzības gadījumā noteiktu, ciktāl un kā uz dažādām tautsaimniecības nozarēm attiecas III-161. un III-162. pants, d) lai noteiktu Komisijas un Eiropas Savienības Tiesas funkcijas, piemērojot šajā daļā izklāstītos noteikumus, e) lai noteiktu attiecības starp dalībvalstu tiesību aktiem, no vienas puses, un šo apakšiedaļu, kā arī eiroregulām, kas pieņemtas, ievērojot šo pantu, no otras puses. --------------------------------------------------